Φεστιβάλ του Οδηγητή

Το φεστιβάλ του Οδηγητή, είναι μια σειρά ετήσιων φεστιβάλ που διοργανώνονται στις περισσότερες μεγάλες πόλεις της Ελλάδας από τις τοπικές οργανώσεις της Κομμουνιστικής Νεολαίας Ελλάδος, με το κεντρικό φεστιβάλ να γίνεται στην Αθήνα.

Το φεστιβάλ του Οδηγητή, είναι ένας ιστορικός θεσμός της νεολαίας καθώς ξεκίνησε να λαμβάνει χώρα το 1975 και διεξάγεται αδιάκοπα κάθε χρόνο από τότε. Το πρώτο φεστιβάλ ανακοινώθηκε στις 14 Αυγούστου 1975 και λαμβάνει χώρα παραδοσιακά κάθε Σεπτέμβριο. Τα τελευταία χρόνια διοργανώνεται στο Μητροπολιτικό Πάρκο «Αντώνης Τρίτσης».

Το φεστιβάλ περιγράφεται από τους παρευρισκομένους μουσικούς, οι οποίοι συμμετέχουν, σαν ένα φεστιβάλ το οποίο "δίνει βήμα σε προοδευτικούς καλλιτέχνες". Υπάρχουν επίσης εκθέσεις ιστορίας, βιβλίου, αντιπροσωπείες από κομμουνιστικές νεολαίες κ.ά. Γενικά, το φεστιβάλ της ΚΝΕ έχει μεγάλη προσέλευση κάθε χρόνο, αποτελώντας το μεγαλύτερο φεστιβάλ νεολαίας στην Ελλάδα. Επίσης, πολλοί γνωστοί μουσικοί δίνουν συναυλίες κάθε χρόνο στο φεστιβάλ.

Το φεστιβάλ έχει μεγάλη σημασία στην ιστορία της οργάνωσης, όπως αποδεικνύεται και από το γεγονός ότι παρά το γεγονός ότι η εσωκομματική κρίση του 1989-1991 εκδηλώθηκε στο φεστιβάλ, στα αμέσως επόμενα χρόνια έπαιξε σημαίνοντα ρόλο στην εντέλει επιτυχημένη πορεία προς την ανασυγκρότηση της οργάνωσης. Επίσης οι οργανώσεις της ΚΝΕ ανά περιοχή κάνουν διάφορες προφεστιβαλικές εκδηλώσεις όπου μεταξύ άλλων συμμετέχουν τραγουδιστές και μιλάνε στελέχη του ΚΚΕ και της ΚΝΕ.

Εξωτερικοί σύνδεσμοι 

 Επίσημη ιστοσελίδα

Παραπομπές 

Κομμουνιστική Νεολαία Ελλάδας